Rettens dom (Syvende Afdeling) af 20. oktober 2021 –

ZU mod Kommissionen

(Forenede sager T-671/18 og T-140/19)

»Personalesag – tjenestemænd – forflyttelse i tjenestens interesse – vedtægtens artikel 12a – psykisk chikane – vedtægtens artikel 25 – begrundelsespligt – ret til forsvar og ret til at blive hørt – åbenbart urigtigt skøn – princippet om god forvaltning og omsorgspligt – vedtægtens artikel 22a – magtfordrejning – vedtægtens artikel 24 – ansøgning om bistand – afslag på ansøgningen – bedømmelsesåret 2017 – bedømmelsesrapport – forfremmelsesåret 2018 – forslag om ikke-forfremmelse – ansvar«

1. Tjenestemænd – psykisk chikane – begreb – afslag på ferie med henblik på at sikre, at tjenesten fungerer tilfredsstillende – ikke omfattet (Tjenestemandsvedtægten, art. 12a, stk. 3, og art. 57, første afsnit) (jf. præmis 85)

2. Tjenestemænd – psykisk chikane – begreb – negative bemærkninger rettet til en tjenestemand – ikke omfattet – betingelser (Tjenestemandsvedtægten, art. 12a, stk. 3) (jf. præmis 112, 113 og 148)

3. Tjenestemænd – være til rådighed – forpligtelse – rækkevidde – den berørtes skridt i henhold til vedtægtens artikel 24 og artikel 90 vedrørende hans arbejdstid – administrationens forpligtelse til at tage hensyn hertil ved vurderingen af hans produktivitet – foreligger ikke (Tjenestemandsvedtægten, art. 7, stk. 1, art. 24, 43 og 90) (jf. præmis 128 og 129)

4. Tjenestemænd – bedømmelse – uoverensstemmelser mellem en tjenestemand og dennes overordnede – ingen indvirkning på sidstnævntes evne til at bedømme den berørtes fortjenester (Tjenestemandsvedtægten, art. 43) (jf. præmis 207)

5. Tjenestemænd – rettigheder og forpligtelser – ytringsfrihed – udbredelse af forhold, som kan lade formode, at der finder ulovlige handlinger sted eller et alvorligt brud – beskyttelse af den tjenestemand, som har meddelt sådanne forhold – rækkevidde – anvendelighed på generelle og lidet underbyggede påstande – ikke omfattet (Tjenestemandsvedtægten, art. 85a, stk. 1) (jf. præmis 266-269)

6. Tjenestemænd – placering – forflyttelse – administrationens omsorgspligt – forenelighed med tjenestens interesse (Tjenestemandsvedtægten, art. 7, stk. 1) (jf. præmis 277 og 280)

7. Retslig procedure – stævning – fastlæggelse af søgsmålets genstand – fremsættelse af erstatningspåstandene i replikken – afvisning (Rettens procesreglement, art. 76, art. 84, stk. 1, og art. 86) (jf. præmis 308 og 310)

8. Tjenestemænd – psykisk chikane – begreb – forværring af den pågældendes helbredstilstand – omstændighed, der ikke i sig selv udgør psykisk chikane (Tjenestemandsvedtægten, art. 12a, stk. 3) (jf. præmis 342)

9. Tjenestemænd – bedømmelse – bedømmelsesrapport – bedømmernes skønsbeføjelse – domstolsprøvelse – grænser – åbenbart urigtigt skøn – bevisbyrde (Tjenestemandsvedtægten, art. 43) (jf. præmis 388 og 389)

10. Tjenestemandssager – akt, der indeholder et klagepunkt – begreb – forslag om ikke-forfremmelse af sagsøgeren som følge af hans manglende opførelse på en liste over forfremmelsesværdige tjenestemænd – forberedende akt – ikke omfattet (Tjenestemandsvedtægten, art. 45, art. 90, stk. 2, og art. 91, stk. 1) (jf. præmis 401, 402 og 409-412)

Angående

Søgsmål støttet på artikel 270 TEUF med påstand dels om annullation af Kommissionens afgørelse af 12. oktober 2018 om at forflytte sagsøgeren til Det Europæiske Kontor for Bekæmpelse af Svig (OLAF) i Bruxelles (Belgien), af Kommissionens e-mail af 29. oktober 2018, hvorved Kommissionen over for sagsøgeren foreløbigt bekræftede, at datoen for hans placering i OLAF ville være den 1. december 2018, og fremsendte praktiske oplysninger til ham vedrørende hans tilbagevenden til Bruxelles og af afgørelsen om afslag på den klage, der blev indgivet over disse to afgørelser, dels om erstatning af det tab, som sagsøgeren angiveligt har lidt bl.a. som følge af disse afgørelser, og, i sag T-140/19, søgsmål støttet på artikel 270 TEUF med påstand om annullation af sagsøgerens bedømmelsesrapport for 2017, af forslaget om ikke at forfremme ham i forfremmelsesåret 2018, af afslaget på hans ansøgning om bistand indgivet den 26. januar 2018 og af afgørelserne om afslag på de klager, der blev indgivet over disse tre afgørelser.

Konklusion

1) Europa-Kommissionen frifindes i de forenede sager T-671/18 og T-140/19.